Kujtim Shala

Kujtim Shala (13 qershor 1964, Prizren, RSFJ) futbollist dhe trajner shqiptar nga Kosova me shtetësi kosovare dhe kroate. Ai shërbeu si trajner i skuadrës kombëtare të futbollit të Kosovës nga shkurti i vitit 2008 deri në vitin 2009, dhe trajner i KF Prishtinës për një sezon në vitin 2006-2007.  

Karrierën si lojtar e pati nisur me ekipin Liria të Prizrenit në vitin 1981, por pas një viti provë me Partizanin e Beogradit në sezonin 1983-84, u bë lojtar i rëndësishëm i KF Prishtinës gjatë pjesës që mbeti të dhjetëvjeçarit. Luajti dy vjet me ekipin e Dinamos së Zagrebit, periudhë gjatë së cilës mori shtetësinë e atij vendi dhe luajti një ndeshje miqësore për llogari të kombëtares kroate,http://telegrafi.com/kujtim-shala-heroi-kosovar-i-futbollit-kroat/ por më pas u zhvendos në Francë dhe Gjermani, ku luajti një sezon me Fortunën e Dyseldorfit, ndër të tjera ekipe. Portali sportiv Sport1 e nxori ndër dhjetë lotarët më të mirë të të gjitha kohërave nga Kosova.

I biri i tij, Andis Shala, luan me ekipin e futbollit SV Babelsberger 03 në Gjermani dhe mban shtetësinë e atij vendi.

 Referime 

Kategoria:Lindje 1964
Kategoria:Njerëz që jetojnë
Kategoria:Futbollistë nga Prizreni
Kategoria:Futbollistë kosovarë
Kategoria:Futbollistë në kombëtaren kroate
Kategoria:Futbollistë në Stade Rennais F.C.
Kategoria:Kroatë me prejardhje kosovare
Kategoria:Njerëz nga Prizreni
Kategoria:Trajnerë në KF Prishtina